CELEX: 62020CN0277
Language: et
Date: 2020-06-24 00:00:00
Title: Kohtuasi C-277/20: Eelotsusetaotlus, mille on esitanud Oberster Gerichtshof (Austria) 24. juunil 2020 – UM

21.9.2020   
            
            
               ET
            
            
               Euroopa Liidu Teataja
            
            
               C 313/12
            
         
      Eelotsusetaotlus, mille on esitanud Oberster Gerichtshof (Austria) 24. juunil 2020 – UM
      (Kohtuasi C-277/20)
      (2020/C 313/14)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Avaldaja: UM
      
         Kostja: HW kui ZL pärandi hooldaja, Marktgemeinde Kötschach-Mauthen, Finanzamt Spittal Villach
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 4. juuli 2012. aasta määruse (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist (1) (edaspidi „määrus nr 650/2012“), artikli 3 lõike 1 punkti b tuleb tõlgendada nii, et pärimislepinguna selle sätte tähenduses tuleb käsitada surma puhuks sõlmitud kinkelepingut, mille pooled on kaks Saksamaa kodanikku, kelle harilik viibimiskoht on Saksamaal, ja mille ese on Austrias asuv kinnisasi, kui lepingu kohaselt tekib kingisaajal pärast kinkija surma pärandi suhtes võlaõiguslik nõudeõigus kanda ta selle lepingu ja kinkija surmatunnistuse alusel omanikuna kinnistusraamatusse, ilma et pärimisasja menetlev kohus peaks tegema täiendavaid toiminguid?
               
            
                  2.
               
               
                  Kui sellele küsimusele tuleb vastata jaatavalt:
                  Kas määruse nr 650/2012 artikli 83 lõiget 2 tuleb tõlgendada nii, et see reguleerib ka seoses kinkelepinguga surma puhuks enne 17. augustit 2015 sõlmitud kohaldatava õiguse valiku kokkuleppe kehtivust, kui asjaomane kinkeleping on kvalifitseeritav pärimislepinguna määruse nr 650/2012 artikli 3 lõike 1 punkti b tähenduses?
               
            
         (1)  ELT 2012, L 201, lk 107.